Copyright © 2023 Szőcs Géza jogutódai

© 2023 Helikon Kiadó, Budapest

A Helikon Kiadó a Libri Könyvkiadó Kft. imprintje.

Borítóterv © Váraljai Viktória

Szerkesztette és az utószót írta Balázs Imre József

ISBN 978 963 620 541 6

Felelős kiadó M. Nagy Miklós

Olvasószerkesztő Balázs Piroska

Műszaki szerkesztő Széplaki Gyöngyi

Tördelte Jankovic Milán

Te mentél át a vízen?
1976

I. rész IDŐ ÉS KOVÁCS

A Világsólyom szeme

(December és január között, két év közötti

pillanatban, már nem idén, még nem jövőben,

még nem idén, már nem tavaly.)

Az itt következő szövegek nem versek: an-

nál kevesebbek is, többek is. Formájuk: e-

gyenlő szótagszámú sorokba tördelt próza.

Tökéletlenségük nem szándékolt, a szerző

hozzánemértéséből fakad.

A KÉRDÉS

kint – érzed-e – mintha sóhaj vagy lehelet

inogna ég s föld közt mint a lélek

nézd ablakok

I

ÚJÉVBEN

Új év nyílt föl látod az utakon

az utak tetején nagy hóbivalyok

vágtatnak végig nyomukban zsivajog

a fagy sistereg és a kutakon

a bölcs kútmélyeken megállt a jég

s biztosan most a kút jegére fagyott

a tükörkép is amit a hold hagyott

a templomkert kútjában; a nagy ég

üres volt s a kútban mégis ott lapult

a hold mása fénygömb kissé belapult –

a vén víz magában felejtette

képét (s kék árnyakat) néztük ragyogott

s a rózsát amit adtam szórakozott

kezed boldog kezed elejtette

II

HÁROM MEDVE DÖRMÖGÖTT

Mottó: Eszünkbe, szívünkbe nyílik

befele az űr, a végtelen

Kék árnyak sora – s hol a télbe tellett

idő? a kékes hófelhővé válott

idő hol van hol? vagy úgy kiválott

a dolgokból mint holtból a lehelet?

Igen, már csak a kék árnyak maradtak?

Lefolyt az idő az álom mögött

hallgató kútba mindig dörmögött

három árnymedve ottan: – s mézet adtak

pedig ők vigyáztak a kútfedőre,

álomalatti kútnak három őre –

ide szállok le az emlékezet

alá a hidegbe néha s túl fagyon

találkozunk ott vagy te is félsz nagyon

nagyon szorítja kezem két kezed

III

MIÉRT FÉLSZ MÉG MINDIG AZ ŐSZTŐL?
MONDJAM EL: LÁTTAM ŐT TÉLEN IS

Az ősz ott üldögél víz széle mellett

lába elé rőzséből garmadát

rakott előbb felét majd harmadát

elégetgeti szép lassan; és kellett

piszkálnia folyvást hisz oly kialvó – –

tőle félsz? megsimítlak mint meleg

hóföldek fölött átfutó szelek

mély sóhajából hó alatt az alvó

zöld mentamezők, úgy megsimítalak

csak ennyit érzel hisz elringattalak

én kedves hányszor hunyd le már de szép

a szemed mint az Úrvacsora-ostyán

csillogó hűs borcsepp a zöld borostyán

– hogy kárba vész a szó a szép beszéd – –

SZAKADT PAPÍR A LAPOK KÖZÖTT

szívveszt el

teremben

ólmot öntünk

bálzaj szilveszter

korkét psszekoccan

écsendül

jdrecsend ül

lélekse moccan

olyan a tiszta rím

ütemeztatam, tiram-tarim

IV

A SZOMORÚSÁG A CSUTAKON

A szomorúság is egy csutakon

ingatja fejét téli napra kiült

a nagyszemű bánat nézi a kihűlt

eget néz minket is ül csupaszon

s didereg. Látja: az ég üvegét

jégvirág futotta be mint a sárkány

elsötétült s keskeny világos párkány

csak szélén maradt: a hegy süvegét

– abroncs a fehér hordót – körbejárja – –

– úgy elöntött porhanyó havak árja

mindent – picike lámpa lengeti

zöld fényét a kertben most úgy cikázik

a hó körötte hogy cikázhat fázik

a tél is önmagát melengeti.

A SZAKADT PAPÍR MÁSIK OLDALA

(Odüsszeia, XI. ének; ford. Devecseri Gábor)

20a kost meg a párját

vittük

26körbe italt is töltöttek valamennyi halottnak,

tejjel mézet előbb, azután édes boritalt is

35fogtam az állatokat, nyakuk elmetszettem azonnal,

folyt feketén a gödörbe a vér, gyülekeztek az

elhunyt

holtak lelkei mély Ereboszból, sűrü csapatban

95Menj a gödörtől már és vond el a jóhegyü kardot,

hadd ízleljem a vért

98Ivott a sötétlő

vérből

V

SZŐLŐHEGY

Ott voltunk mi az őszi kóstolón

eljönnek ide mind tódulnak egyre

s mikor már félig este dőlt a hegyre

sok fáklya ég nagy hajjal füstölőn

hegy oldalában – mind ide gyűltek

s lobog az öröm valamint a lángok

minket is hívtak játsszunk ispilángot

s ó nagyléptű tánc egybevegyültek

mind a nagy örömben s Újbor Komához

dalolni hívtak jönni lakomához

hívtak őszi napon a szabadban

jóhegyű kések alá vén kost tolni

őszi nap mikor mentek bort kóstolni

sokan a hegyre sűrű csapatban

VI

FÖLFOGNI?

Mirajtunk volt a szüreti koszorú

irígyeltek is („szép pár”); hogy csahol

ó az irigység! szüreten ahol

mint sikoltó szürke arc gyors köszörű

fényesíti a jóhegyű kés élét

– kost megölni annyi csak mint pókot –

vért kóstol az árny s az élő csókot

mást-mást: ki élet ízét ki halálét –

Nézd a részegség ők ők hogy mulatnak

hogy nincs már bennem nyoma ámulatnak

akad, ki józanságban visszavisz?

ők ők akik vért isznak egykor ugyan-

csak ha majd akad ak- ha akad ugyan

Odüsszeusz derék Odüsszeusz

VII

MONDJÁK: FÖLFOGNI AZ ELMÚLÁST

(Az őszt a szőlőhegyen csak mi láttuk)

De azóta a lélek oly szomorú

azóta hogy a két-füle-szétáll

emberkét láttuk félsz te – bár sétál

csak ő míg kis tehenei homorú

ég alatt keserű füveket rágnak –

– mint vizek alatti füst forgácsa

szemedben oly áramló forgása

a csiszolt szikrájú szomorúságnak –

mert ott volt az ősz: ujjnyi rőtszakállú

emberke fuvolával hegyes állú

nem látja senki őt de köpenye

mindent befed – s jár ő mint lámpagyújtó

levéltől levélig ég szörnyű gyújtó

ég kezében kis lámpakoponya

VIII

A HARAG NAPJAI

Míg az elme himbálja fontolón

nevedet az álomalatti kútban

mint öreg szél a templomkerti útban

a lámpát mint sosem volt hintalón

holt gyermek árnya inog nesztelen –

himbálja neved kicsi zöld világgal

égő lámpa tölcséres zöld virággal

benőtt lámpa – az elme – hasztalan

himbálja lassúdan – s a bocsánatot;

addig a lent motoszkáló bánatot

az (ön)vád tükörré oldja melyen

arcod elmerült fénnyel beporozza

kis lámpa s a zöldet megsokszorozza

szemedben s a könnyet is a mélyén

IX

Jaj mi lesz velünk, ha itt az éjszaka?

Az éj amelyből többet nem kelünk

kedvesem jaj akkor mi lesz? szemünk

zöldje úgy megtörik? mint az északi

üres tereken egyedül ballagó

agancsos a végtelen estében

ha elbotlik utolszor s estében

megdől az agancsa hegyén billegő

zöld szilánk megdől meginog s az űrbe

röppen: az utolsó szikra a görbe

északi fényből megmaradt szilánk –

szemünk fénye: mi s lelkünk eltávozik

a nagy hidegbe – így? s mivé változik

szemünkből a zöldszínű játszi láng?

X

SZÍVED MEGNYUGSZIK MAJD,

majd megnyugszik (éj a hold időszaka,

szíved szobáit megtölti fénye

s megtelik tested ékes edénye

oly könnyűvé, – és úgy érzed megszakad

meleg szíved, a hold puha, olvadó

fényével telt szíved); és megnyugszik

a félés benned: hamvába nyugszik

a pirosnak tüze is az alvadó

vércseppen; s úgy örülök, hogy fellelem

szemedben az immár alvó félelem

füstje helyén a rám figyelmező

csillogást – – öröklét lehelete kint

öröklét simítását érzed-e mint

futó kék szeleket mentamező

XIII

A mindigleni éjben ragyogunk mert

ott leszünk mi épp a dolgok héján

s utazunk majd egyetlen karéján

a Héjnak s járjuk úgy majd mi nem-ismert

szeletét a Héjnak az áthatatlan

soha be nem járt sima végtelen

pályákat mint az ős üvegtelen

számlap nélküli óra láthatatlan

mutatójának örök hegye, hiszed?

hinned kell benne: szépséged átviszed

áthozod oda is és mindenek

lelke mi leszünk a dolgok héjának

holdja; s halk esői az űr mélyének

finom fényporral úgy behintenek –

XIV

Hold leszünk, s mert örök lesz az éjjel,

sötét lesz: minden héj alatt ott lakik

a sötét, mert gyűjtik apró valakik

a héjak alá mindig, s a héjjal

maguk is betakarják – – s bár semmi

nem lesz majd, csak az árnymedvék rohannak:

nem lenni is csak egy alakja annak,

amit, bár nincs, úgy neveznek, lenni.

S rájövünk, mikor a kezed megtalálom:

a kútban vagyunk megint, lent az álom

alatt, fölöttünk álom s felette

az álom fölötti világ, amelyben

álltunk egyszer a kútszélen, s a mélyben

a Hold ült: az idő ott feledte –

XV

DE IMMORTALITATE AMORIS

Új év nyílt föl látod az utakon

Kék árnyak sora s hol a télbe tellett

Az ősz: ott üldögél víz széle mellett

A szomorúság is egy csutakon.

Ott voltunk mi az őszi kóstolón

Mirajtunk volt a szüreti koszorú

De azóta a lélek oly szomorú

Míg az elme himbálja fontolón:

Jaj, mi lesz velünk, ha itt az éjszaka, –

Majd megnyugszik: ÉJ A HOLD IDŐSZAKA

S megmaradunk mi együtt az éjjel

Oly örökkön, mit halandó nem ismert:

A mindigleni éjben ragyogunk mert

Hold leszünk s mert örök lesz az éjjel.

*

Becsukódott mostan az év akár az óriási kagyló

hang nélkül

zárult össze mögöttünk roppant szája éles peremű

szája hogy

kiléptünk belőle az utolsó percben

ám megtart egyszer majd az év

benne maradunk örökre mi ketten megőriz

minket az idő

*

(Boldog Újévet hát neked kedves, mostan, hogy

tizennyolc év kusza rengetegéből kiléptünk

kézenfogva az új év nagy tereire, egyformák

vagyunk, egyidősek is mi ketten; látom magunkat

amott a szikrázó vizek mellett, az év közepén,

átlátszó arany rögökkel dobál minket a Nap,

szétporlanak rajtunk: két gyermek, haszon-

talanok, – egyformán s egyidősen,

tizenkilenc te, én egy híján húsz)

A talajpápa

Mint törött s rongyos szótagok

olykor én is föl-fölbukom

sóbánya-tárnák torkain

mikor majd ez lesz otthonom:

gránit takarók ércszögek

gyűrődő vizek fürtjei

kaolin húsa halfehér

csúszkáló homokfellegek

a kürt csövén kiütve dér

meggörbülve elszórva lent

a feltámadás kürtjei

mint négyberobbant szótagok

én is majd néha fölbukom.

Vacogni nem fogok kivarr

engem a só mint Stendhal ágát

úgy járom majd mint csont-ikon

a csenddel bélelt kő világát.

Déli órákban hol járok majd az mutatja:

elsápad úgy a fal fölöttem mintha fázna

kő-arcán mintha napfolt hullna át

kőmélyi Nap sugárzó ellen-árnya

várja sohasem jövő hajnalát

lent bolygó tüskés égitestfej-árva.

Mert annak a sorsa telt be rajta

ki az örök szerelmet akarta.

Tartalom

TE MENTÉL ÁT A VÍZEN? (1976)

I.RÉSZ – IDŐ ÉS KOVÁCS

A Világsólyom szeme

A talajpápa

II.RÉSZ – AZ ÉG TEMPLOMA ELŐSZÖR

Heaven’s Temple

Kövek napfoltja rajtunk

A tükörbagolyról és a homlok közepén levő ősszemről

III.RÉSZ – A LEHETETLEN ÉS A TEGNAP

A hahota

Bátyám, Nin

IV.RÉSZ – ÍRJON ÖN IS ALLEGÓRIÁT!

Azt hiszem, a fehér kövön aludtam, az álmok népének közepette

A visszatérés

V.RÉSZ – WHO’S WHO?

Sz. G.

A quetzalcoatli koporsókészítő

Az író és a kerekek

VI.RÉSZ – MENJÜNK SZENTKERESZTBÁNYÁRA

A kéz mélységei és emlékezete

Találkoznánk a Helytartóval is

Neved betűi ablakok

Kapkodnád te is fejed…

VII.RÉSZ – AZ ÉG TEMPLOMA MÁSODSZOR

Annabelle és a betyár

Annabelle és a betyár

Úgy tört össze a költő, mint falhoz vágott bőrzsákban a finom üvegholmi. Ismét az Ég Temploma; most másképpen

VIII.RÉSZ – UTAZÁSOK

Töredék

Vihar után új virágok

Kőgyökerek a fal mellett

IX.RÉSZ – A MÚZEUM UTCAI KISASSZONY

Aranykor

Third impression

X.RÉSZ – ÖT VERS ÉVIKÉNEK

1954 VII 29 Fodor Évike 1972 XII 26

Kastély

El nem küldött levél

Kopjafa

Amikor a kerecsen…

XI.RÉSZ – BÚCSÚ BARÁTNŐIMTŐL ÉS BARÁTAIMTÓL

A vásárhelyi autóbusz

Vázlat egy búcsúvershez

A száztizenhetedik búcsúzás

KILÁTÓTORONY ÉS KÖRNYÉKE (1977)

De a szó a szó

Születésnapod

Barátnőm verse a lámáról

75 virágvasárnapján, napéjegyenlőség idején

(Giccs)

Az az idegesítő, állandó kopácsolás

A megtébolyodott almafa

A hajócsavar

Távolabb fadarab, ázott kötelek

Töredékek egy eposzból

Barátom találkozásai olyan költőkkel, akiket meggyilkoltak s akiket mártírköltőknek is neveznek

Barátom téli monológja őszi sajátmagához

A sakktábla

Mit csináltál az űrhajóval!

Felicián

Két év

Mi a vers?

Elődök

Fénykép a Lustig-testvérekről, egy léghajó kosarában

A bhutani sárkányfejedelem

Nézőpontok, avagy a versíró fekete ember

Még egyszer

A sírhely mása

Egy üveg pezsgő

Bennem, mintha kőgörgeteg

A szélnek eresztett bábu

Beleskelődni egy pipacson

A fényképezőgép

Történet kislánnyal és medvével

Swanmask Walking Along a Stream-side

Levél Burgosba, Angel Otaeguinek

A forradalmárok vacsorája

Az otthagyott horgony

Kérdések a XXVI. század költőihez

PÁRBAJ AVAGY A HUSZONHARMADIK HÓHULLÁS (1979)

Első hallásra is közérthető, éppenséggel felolvasásra szánt helyzetvers, amit egy ismert stíluseszközre építettem

[Kedvesem. Holnap megyek a háborúba.]

Születésnap Szentgyörgyön

Hat kérdés a Szt. E. utcai kertvendéglőben szeptember 22-én eltöltött délutánunkról

Dal, Kurtág-dallamra

A Jóreménység

Ház a parton, a kikötőállomás mellett

Nyúl a liliomoskertben

[Tegnap éjjel lovasszán hozott vissza…]

A chilei fűszereskert

A hollóvölgyi fegyveresek

[Tudod, te kedves, van az a rögeszmém…]

Délkelet

Unokák

Amit rólad éreztem és gondoltam

[Ezt a levelet 1979-ben írom majd neked…]

Merre mutat a versünk?

A pokoli pingpongmeccs

Egy üveg Szemper sör története

Jössz velem bálba?

A tó

Esküvők

Nagy lakodalmak ideje

[Gyakran jut eszembe az az esküvő…]

Egy medve, mint a vészfék

Kellékek (felsorolás)

Sír, tavasszal

Lehet, hogy ő, lehet, nem ő

Értem, értem én

A mozdonyvezetők

Űrhajó

A feleségről

Az előbbi vers folytatása

Első szonett

Második szonett

Kettős szonett

A csónakból valami kivillog

Téli szonett. Az üvegfülekkel érkező

[Év végéig döntenem kell…]

Bretter, deszkák

Szívemből egy hokibot kiáll

Vörös folt távolodik a hómezőn

A Nagy Marinetti Autó

Találkozás a József téren

Rozgonyi Simon Mangálián

[Ez is egy hetvenes évekbeli levél, neked…]

A szerző jegyzete.

A SZÉLNEK ERESZTETT BÁBU (1986)

A fegyveres

Hullámverésben búzatelefon

Hullámverésben búzatelefon

Részletek egy operalibrettóból Siegfried Jerusalem és Kiri Te Kanawa hangjára

Az üzenet

Elutaznál egy svéd hajóval

Orient

A látogató és az oroszlán

Az ízek másvilága. Metaszonett

A. Sz. over the Ocean

A heverészés

Monológ, ahogy az ember hazafele

Merre lehet a földrész legmagasabb fája?

Hieroglifák

Várnak rád itthon; a kicsi bolt, az Ameddig, s a máskor

Ahogy a csöndes higany az alvó lázmérőben

Virradat a víz alatt

Érkezünk hintán, hintón

Hogy honnan hallom folyton

A föld alól a sors kinéz

Megszületsz kellő időben állandóan

Sztár atyuska rulettje

Most már mihez kezdjek?

Konkrét vers az afrikai lópestisről

Változatok ugyanarra a témára

1956 májusa, mikor még én is szőke voltam

Nicht vor dem Kind

És apád merre? A szabadság angyala átutazik Kolozsváron

Mi villog ott? egy bőrkabát

Elküld az élet Perzsiába

A tisztásig vezető út

Időszerűségét vesztett végrendelet – dal a kolozsvári fiúkhoz

AZ UNIFORMIS LÁTOGATÁSA (1986)

UNDERGROUND

TÁVIRATOK

1. A hattyú távirata

2. A válasz

(Meditáció a hattyúdalról)

Puszták népe

Underground

Az élmunkások látogatása

A házkutatók dala

A csipkebokor

Verőember-haiku 1.

Verőember-haiku 2.

Körözőplakát készül

Egy operatív csoport íróasztaláról

Melléklet 1.

Melléklet 2.

Kompromittálás 1.

Kompromittálás 2.

Kompromittálás 3.

Kompromittálás 4.

Levél a börtönbe

Fogalmazás

Megérkeztünk

A huszonharmadik hóhullás

A robbanás

A megoldás

Egy januári délelőttön

Mikor II. Lajos voltam

Lajos

Másnap

Távolodsz vörös Doppler-ruhákban

Mikor II. Lajos voltál

Az erdőházba, mikor? A Hargitára, mikor?

Nyitott szemed repkény a kenyerekben

A Nagy Marinetti Metró

A szívköszörűs, vagyis a réges-régens

Csingacsguk látogatása a világosi villamossági üzletben

Indián szavak a rádióban

Szentpétervárott aznap

Dal a házkutatásról

Végrendeletek

A csángó lakodalom

Szőnyeg a kolozsvári utcán

EZ MÁR FELTÁMADÁS

A Rákóczi Rádió

A küszöb alatt egy óra, vagy szabadságharc

Az elveszett törzs

Esti ima

Ez már a feltámadás

A BUKARESTI UKULELE

A mi püspökünk

Fogolymadár menekül át a nyelven

Adalék egy Cselényi Béla-vershez

Szabadság, spiclik, dörzspapír

Ló a világító udvaron

A bukaresti ukulele

A remény

Kommentár egy régi recenzióhoz (Faliújság-költészet; olcsó, rámenős, publicisztikus:)

Epilógus

A DASOGALE FONTOYNENTI

Történet a fehér lóról

A fű alatt elhozott kendő

Vörös Kata, Fekete Kata

Novellarészlet

A Köztársaság Mozi

A Dasogale fontoynenti

Ady Bustyánál

Az Akastyán-hegy

Változatok egy variációra

Vladimir és Ösztrogén

Epilógus

Születésnapomra

ŰRLAP

A SIRÁLYBŐR CIPŐ (1989)

Az író és a bíró

Waldemar Daa lányai

Rulett után, mikor a lámpákat leoltják

A postás

Látlak nyírfáid közt

Nekrológ

A végtelenből kivont végtelen

Hölgyválasz az erdőn

Petra a karneválon

Kalmárházi Krák Lábán, a polipkölyök

Fúj a napszél

Egy éjszaka Walesben

Egy rossz vers visszafejlesztése

Kolozsvári horror

Ásatás a Napon

Járkálnak bennünk folyton-folyvást,

A tizedik vőlegény

Egy szerelem teljes története

A démon

A rejtett hatalmakról

Talált gyerek az ébenfák közt

Egy falu határában, melynek neve: valamilyen Alsó-…? vagy Felső-…?

A szegény erdei rokon

A ládafiú

Vers a végtelen programokról

Fedetlen fővel a csigalépcsőn

A befalazott lábnyomok

Feketetón, egyedül

(Levél a szerkesztőhöz)

A rács két oldalán

Példázat az elküldött sapkáról

kaguár

Kalendárium

A távoli lélegzet

Medárd és Szent Iván között

Az egér

Nézz a szemébe, s meglátod halálodat:

Váróterem

Sorompó

A vőlegény eltűnése

Add rá a benned alvó gyanútlan kisgyerekre

Vége?

Én lakom szíved mint denevér

A dudás

A VENDÉGSZERETŐ AVAGY SZINDBÁD MARIENBADBAN (1992)

majd mikor amerikai elnök leszel

A csirihau

A mélyrétegek

(befejezetlen)

Gritti a repülőn

Történet a sasbeszélőről, aki úgy jött, ahogyan ment

Egy szekér tengeri

Amikor a nyárfa megölte Katit

Miniatűrök, egypercesek, haikuk, töredékek, aforizmák, variációk, bagatellek: lakodalmi történetek

Szövegek vendégségben

…és akiket nem

A túlsó járda

Tervezet egy dunai erőmű építésére a Fekete-erdőben

Mire lehetne még fölhasználni a Fekete-erdőben létesített duzzasztógátat

A Duna érkezik, szájában jelentéssel

A sírrepülők

Vízió

A megsebzett tintahal

gyorsfénykép a müncheni pályaudvaron

Gyónás a cethalban

Apád az állomáson, éjjel

Szindbád és barátai

Az erdélyi ember átvilágítása

(Töredék)

Ernyőd nem óv meg semmitől

Köd a kifutópályán

Franz Kafka és húga átutaznak Budapesten, 1915. április 27-én

A Memphiszből jött költő

Temetés Szentgyörgyön

AZ AL-LEGÓRIÁS EMBER AVAGY MIKOR A SZOMSZÉDGYEREK A HOLDRA LÉP (2003)

Egy janicsár önarcképe

Sej, haj, jatagánom

Csere-gyermek

A holdfényes tisztás

Értesítő

Vendégek az Ellenlábas szigetekről

A torony

Szőcs Gézát is lelövitek, ugye?

Medve a meggylombok között avagy: hárman a cseresznyéskertben

Feltámadásos történet az Úrral és Petri Györggyel

A SZENT KIRÁLY ÉS NÉPE

Szent László, sírodat most dúlják…

Szentjeink, elrejtőztetek?

Éjféltájt szellem jár…

Szent László templomában

A HALFÁCÁNOK AVAGY MEGFIGYELÉSEK KÜLÖNBÖZŐ NÉPESSÉGEK ÉLETÉBŐL

1. Tájkép harcosokkal

2. Izgatottság a halál- lományban

3. A hallegény éneke

4. Az anyai szív

5. Harci dal

6. A nyírfák

7. Közelkép: a populáció, amint nagyon figyel

8. Ti boldog hajósnépek!

ANTONIO BAGATELLI MINIATŰRJEIBŐL

Fennsík

Szahara Máté

A hacacáré

A lányok

A fiú

És a lány

A liba

GO AHEAD, MR. RIGBY! AVAGY MIKOR A SZOMSZÉDGYEREK A HOLDRA LÉP

A Poprád Podolinnál

A Poprád Podolinnál írása közben

901 ÉVVEL KÉSŐBB AVAGY 1097 NYARÁN TENGERFEHÉRVÁRON KÖNYVES KÁLMÁN MENYASSZONYÁT, A SZICÍLIAI NORMANN HERCEGNŐT VÁRJA

[Fogaimra visszapillantó tükröket]

Az erdőn elveszett fiú

Előhívó ének

Ha én lennék a lámpagyári munkás

A félig üres csésze

Dal a lélekvesztőn

Testem, ezt az üvegtestet…

AZ EMBERÁLLAT ÚTJÁNAK FELÉN AZ EMBERÁLLAT, MINT KÜLÖNÖS BELMONDÓ, VISSZANÉZETT ÉS AMIT LÁTOTT, LEÍRTA KEDVESÉNEK
avagy SZ. G. és G. ZS. különös utazása 80 nap alatt egy hajdanvolt város körül, melynek neve talán Hóhstátinápoly volt. Talán nem.

A léghajó

Mi az ott lent?

A város

Át a Szamos jegén

A portugál templom

A házunk

Lélek és test

Az állomás

Több nép lakta városunkat

Az ablakból

Az ott én vagyok

A majomkenyérfa

[Sokat hallottam gyerekkoromban…]

Nagyapám

A váróteremben

Fénykép nagyapámról

A tó

Az albatrosz átszáll Kocsárdon

Az állomási restiben

[Egyszer egy barátom autójának…]

A házunk

Az utcasarkon

Az utolsó hăhăhăi

A tornakert környéke

Egy régi könyvben ezt olvastam:

[A lánykereskedő]

A lánykereskedő

Céhes élet

Amikor apám levest főzött

Egy bálról és egy padról

Húgom elhagyja a várost

[Marsvásárhelyi emlékek]

Apám

A házunk

Nagyanyám

Apám

A menyét

Visszafele, hozzád

She

She Is My Destiny

NYESTBESZÉD (2010)

MIHÁLY, JÓZSEF, SÁNDOR, JÁNOS, ENDRE, ATTILA ÉS A NŐK

Mihály

József

Sándor

János

Endre

Attila

Attila fiai

Magyarország

Bornemissza Gergelyt akasztják

AZ 56-OS VILLAMOS

Az elfelejtett dolgok hivatala

A pesti srácok

Tanulság. a halandókról.

Az Isten háta mögött

Dal Calais kikötőjében

Ballada a falábú Jancsiról

Négyszer négyes patchwork

Péter

Dal Oublié Mihályról

A fároszlakó

A nyolcvanas évek

Epilógus

A kilencvenes évek

Vízcsap a temetőkapunál

HAT-SZÁZHAT UTAZÁS TRÉFÁS RÍMEKBEN MAGYARORSZÁGON ÉS A VILÁG KÖRÜL (2015)

A libanoni liba

1.) Szentpétervár

2.) Moldva

3.) Karakószörcsök

4.) Mosómedve a városligeti állatkertben

5.) A pápuáknál

6.) Majna-Frankfurt

7.) Kalahári sivatag

8.) Kovásznai hegyek

9.) Kaliforniai gólyahír

10.) A medve barlangja

11.) A fele medve barlangja

12.) A pulykakakas Debrecenben

13.) Vadnyugat

14.) A százéves Winnetou,

15.) Mirandola

16.) Sáska-rendőr Balatonalmádiban

17.) Aligán és Badacsonyban

18.) Szászrégenben

19.) Eger

20.) Szófia

21.) Erdőben

22.) Biharpüspöki: Episcopia Bihorului

23.) A gyergyószentmiklósi Pillangókisasszony

24.) Várna

25.) Mérgeskígyó Mayerlingben

26.) Alaszkában, messze Északon

27.) Hargita, Tolvajos-tető

28.) Az ankarai bazárban

29.) Balatonszárszó, állomási resti

30.) Komárom

31.) A csongrádi doktor

32.) Kaukázus

33.) Kisázsia, repülőről

34.) Pavia, sétatér

35.) Füredi emlék

36.) Bécsi ábránd, Balatonlelle

37.) A lisszaboni repülőtér (fado)

38.) Montparnasse – Leányfalu – Leányvár

39.) Táviratok, hívások keresztül-kasul

40.) A világ teteje

41.) A legmagasabb hegycsúcs

42.) Malájföldön

43.) Szombathely

44.) Pakisztán és Kazahsztán

45.) Eltűnt kislány a Szent Péter téren

46.) Szigliget, Lelle

47.) Mongólia. Szahara

48.) Klagenfurt

49.) Prágai ócskapiac

50.) Xiong Ya Li,

51.) Mayerling

52.) Balatoni kikötő, képeslap

53.) Dalmácia, Helvécia

54.) Hága és egyéb helyek

55.) A kisherceg kisbolygóján

56.) A Purgatóriumban

57.) Tréfa. Kongó

58.) Patagónia. Az argentin Hortobágyon

59.) A patagónok és a vackor

60.) Indonéziában

61.) Földrajzórán

62.) A rigai tepsifüles

63.) Hat város

64.) A kolkhiszi nimfa

65.) Denver városában

66.) Kolozsfürdő, Nárittyen

67.) Hebron, Izrael

68.) A Gangesz partján

69.) Üllői út

70.) Marmarosz-sziget, Trója

71.) Csilipi, a dubrovniki repülőtér

72.) Kisbér

73.) Fizetőkapu Nápoly és Pompeji között, a Vezúv lábánál

74.) ki hova, merre

75.) Lelőhely: Rókus kórház

76.) Angolnámmal beszélgetek Antigua szigetén

77.) Nap, Hold, Nicaragua

78.) Egyiptomi figurák: a krokó és a múmia

79.) A piramisoknál

80.) Skandináv tánc: dínom-dánom a sarkkörön

81.) Elhagyott malom Gyergyóban szombat este, Szentivánkor

82.) Csodálatos mandarin a Kolozsvári Magyar Operában

83.) Mahacskala

84.) Irigység Nicaraguában

(számozatlan) Az őserdő közepén

85.) Bábel tornya

86.) Jeruzsálem

87.) Holt-tenger

88.) Salamanca

89.) Kamcsatka

90.) Arlanda, repülőtér Stockholm mellett

91.) Szibéria

92.) Orlando, Florida

93.) Weimar. Liszt Ferenc arcképe egykori villájában

94.) Monaco – két képeslap

95.) Barbados

96.) Maklár, Tild, Soroksár

97.) Sírfeliratok Capritól Nagyvázsonyig

98.) Új-Zélandon vagy máshol

99.) A Lánchíd közepén (idézet egy réges-régi írásomból)

Utóirat. A Napon

KÖTETBEN MEG NEM JELENT VERSEK (1985–2020)

A hideglelés laktanyái

Egy közös ház építése

Örökséged

12 sor egy századeleji fiókban

Távirat Tóth Krisztinának

M

Pólika és a kapitány

Tanulság. A halandókról.

Az elveszett gyermek

T.K. Gyulafehérváron

Görög színház a Sétatéren

A rézbőrű, barátjához

Árvíz a Sétatéren

Hajnali telihold

A nyírfa árnyéka

Öt töredék Memphiszből

Az istennyila és a hattyú

A Reality Printer

Hajónapló

Az Úristen fórt ad mindenkinek

Péntek, mielőtt

Péntek Kolozsvárott

A vadember

Új név

A Sziget

A Szamos-parti fáraó

Kolozsvári varázsigék

Ahab Melville-ékről

Búcsú Kolozsvártól

Reményik Sándor

Búcsú az énekesnőtől

Búcsú a hársfa alatt

Lábnyom

Kívánok boldog régi évet

Egy űrhajós naplójából

Papírlapok egy kocsmaasztalon

Levél

A halál és az éjszaka

A megváltásról

Medve az égen, mancsában messzelátó

Albert Ervin megérkezik a haláltáborba

A dakota látogatása

Assisi történet

Esküvő a T. tó partján

A viharmadár Tusnádfürdőn

Marcus Flaminius Rufus Kolozsvárott

A szőlőről, a vadlibákról és egy kútról

Részlet Carbonaro Másruhában című poémájából

A medúzákhoz

A 66-os úton

Függelék, jegyzetek

Árnyak a Házsongárdban

A sétatéri hattyúkról

Apám a H terminálon

Szőcs Géza-pályakép

Elektronikus változat:

eKönyv Magyarország Kft.

www.ekonyv.hu

Készítette Ambrose Montanus

Felhasznált betűtípusok

EB Garamond – SIL Open Font License

Noto Sans Math – SIL Open Font License

Noto Serif – Apache License 2.0

Source Serif 4 – SIL Open Font License

Vollkorn SC – SIL Open Font License